अरुणाचल प्रदेश में कोविड-19 का कोई नया मामला नहीं आया सामने
अरुणाचल प्रदेश में बृहस्पतिवार को कोविड-19 का कोई नया मामला सामने नहीं आया और राज्य में संक्रमितों की संख्या 64,483 बनी हुई है। स्वास्थ्य विभाग के एक वरिष्ठ अधिकारी ने यह जानकारी दी। राज्य में बुधवार को भी महामारी का कोई दैनिक मामला सामने नहीं आया था।
अरुणाचल प्रदेश में बृहस्पतिवार को कोविड-19 का कोई नया मामला सामने नहीं आया और राज्य में संक्रमितों की संख्या 64,483 बनी हुई है। स्वास्थ्य विभाग के एक वरिष्ठ अधिकारी ने यह जानकारी दी। राज्य में बुधवार को भी महामारी का कोई दैनिक मामला सामने नहीं आया था। राज्य निगरानी अधिकारी डॉ.लोबसांग जाम्पा ने बताया कि राज्य में पिछले 24 घंटे में किसी और मरीज की मौत नहीं हुई और मृतक संख्या 296 है। राज्य में अभी तक 64,174 लोग संक्रमित होने के बाद स्वस्थ हो चुके हैं, जिनमें से एक मरीज बुधवार को स्वस्थ हुआ। अरुणाचल प्रदेश में इस समय 13 मरीज उपचाराधीन हैं। उन्होंने बताया कि कैपिटल कॉम्प्लेक्स क्षेत्र में सबसे अधिक छह उपचाराधीन मरीज हैं। इसके बाद पश्चिमी कामेंग में चार, अपर सियांग, नामसाई और अंजाव जिलों में एक-एक मरीज उपचाराधीन है। अधिकारी ने बताया कि प्रशासन ने कोविड-19 का पता लगाने के लिए अभी तक 12,67,375 नमूनों की जांच की है, जिनमें से 164 नमूनों की जांच बुधवार को की गई।  उन्होंने बताया कि लोगों के संक्रमित पाए जाने की दर 0.49 प्रतिशत है। इस बीच, राज्य टीकाकरण अधिकारी डॉ.दिमोंग पाडुंग ने बताया कि राज्य में अभी तक 16.49 लाख से अधिक लोगों को कोविड-19 रोधी टीके लगाए जा चुके हैं।